**ELŐTERJESZTÉS**

**Tiszavasvári Város Önkormányzata**

**Képviselő-testülete**

**2023. január 26-án**

**tartandó rendes ülésére**

Az előterjesztés tárgya:

**Az energiaválság költségvetési hatásainak kezeléséről szóló intézkedési terv módosítása**

A napirend előterjesztője (előadó): Szőke Zoltán polgármester

Az előterjesztést készítette (témafelelős): Gulyásné Gáll Anita

Az előterjesztés iktatószáma: TPH/………../2023.

Az ülésre meghívni javasolt szervek, személyek: -

Az előterjesztést véleményező bizottságok a hatáskör megjelölésével:

|  |  |
| --- | --- |
| Pénzügyi és Ügyrendi Bizottság | SZMSZ 4. melléklet 1.10. pontja |
| Szociális Humán Bizottság | SZMSZ 5. melléklet 1.19. pontja |

Melléklet: -

Tiszavasvári, 2023. január 19.

Gulyásné Gáll Anita

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Gulyásné Gáll Anita

### ELŐTERJESZTÉS

**- a Képviselő-testülethez -**

**Az energiaválság költségvetési hatásainak kezeléséről szóló intézkedési terv módosításáról**

**Tisztelt Képviselő-testület!**

A Képviselő-testület az elmúlt évben az önkormányzati ingatlanok vonatkozásában intézkedési tervet fogadott el az energiaválság költségvetési hatásainak kezeléséről.

Az intézkedési terv rendelkezései alapján - a 2022-ben kezdődő fűtési szezonban - bezárásra került az Egyesített Közművelődési Intézmény és Könyvtár (továbbiakban: EKIK) használatában lévő Tiszavasvári, Szabadság tér 1. sz. alatti Találkozások Háza épülete, kivéve a könyvtár földszinti része.

A 279/2022. (X.13.) Kt. számú határozatban a Képviselő-testület úgy döntött, hogy a Találkozások Házában ideiglenesen, eseti jelleggel, EKIK intézményvezetői hatáskörben, legkésőbb **2022. december 22. napjáig, fűtés nélkül** **helyet biztosít** az alábbi, mozgásos formát igénylő kiscsoportos foglalkozásokat tartó, kérelmet benyújtó szervezetek részére:

Tiszavasvári Mazsorett Egyesület

Göbölyös néptánc együttes

Tiszavasvári TSE karate szakosztály

Társastánc csoport

Csikósné Badics Anikó gerinctorna

A fenti határozat értelmében a Képviselő-testület ezen civil csoportok tekintetében az 53/2020.(II.27.) Kt. sz. határozatban elfogadott használati szabályzat díjszabásától eltérően, **50 % kedvezménnyel** biztosítja a helyiséget.

Tájékoztatom a Képviselő-testületet arról, hogy az EKIK intézményvezetője, Kulcsár Lászlóné 2023. január 17-én kelt megkeresésében jelezte, hogy az alábbiakban felsorolt, rendszeres foglalkozásokat tartó művészeti csoportok, civil szervezetek, egyesületek ismételten azzal a kéréssel fordultak hozzá, hogy számukra - az intézmény zárva tartása alatt - 2023. február 01. napjától, fűtés nélkül is biztosítsa az ingatlan termeit:

* Tiszavasvári Karate SE
* Tiszavasvári Mazsorett Egyesület
* Göbölyös Néptánc Együttes
* Torna (Schmidthné Horváth Zsuzsanna)

Javaslom, hogy a Képviselő-testület támogassa a kérelmeket, mely szerint ezen csoportok 2023. február 01-től, fűtés nélkül is használhatják a Találkozások Háza helyiségeit a foglalkozásaik megtartása céljából.

Kérem, hogy a Képviselő-testület hozza meg döntését az intézkedési terv módosításáról.

Tiszavasvári, 2023. január 19.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**……./2023. (……..) Kt. számú**

**határozata**

**Az energiaválság költségvetési hatásainak kezeléséről szóló intézkedési terv módosítása**

Tiszavasvári Város Önkormányzatának Képviselő-testülete „Az energiaválság költségvetési hatásainak kezeléséről szóló intézkedési terv módosítása” megnevezésű előterjesztéssel kapcsolatban az alábbi döntést hozza:

1. A Képviselő-testület a Tiszavasvári, Szabadság tér 1. szám alatti **Találkozások háza** épületében– az Intézmény zárva tartás alatt - **2023. február 01-től** **helyet biztosít** az alábbi, mozgásos formát igénylő kiscsoportos foglalkozásokat tartó kérelmet benyújtó szervezetek részére:

* **Tiszavasvári Mazsorett Egyesület**
* **Göbölyös néptánc együttes**
* **Tiszavasvári Karate SE**
* **Torna** (Schmidthné Horváth Zsuzsanna)

2. A megjelölt szervezetek részére a helyhasználat az alábbi feltételek figyelembe vételével történik:

* ideiglenesen,
* eseti jelleggel,
* EKIK intézményvezetői hatáskörben,
* a kérelmezők tudomásul veszik, hogy kérelmükben foglaltak szerint kizárólag **fűtés nélkül biztosítható részükre a használat.**
* a Képviselő-testület jelen kérelmek tekintetében az 53/2020.(II.27.) Kt. sz. határozatban elfogadott használati szabályzat díjszabásától eltérően, **50 % kedvezménnyel** biztosítja a helyet.

3. Felkéri a polgármestert, hogy az EKIK vezetőjét tájékoztassa a Testület döntéséről.

Határidő: azonnal Felelős: Szőke Zoltán polgármester